Korporatiivsed jõud rüüstavad Riigikassat ja on lükanud meid majandussurutisse ning kaks peamist poliitilist parteid ei suuda neid ohjeldada. Demokraatlikust ja Vabariiklikust parteist on saanud vaid priviligeeritute ja jõukate moraalitud klubid, raha ja korporatiivsete huvide hoorad, massiivse relvatööstuste pantvangid ning nad on valetamises ja enesepetmises niivõrd vilunud, et ei oska enam tõde valedest eristada.  Pääsetee sellest segadusest leiame ainult siis, kui võtame omaks  kompromissitu demokraatliku sotsialismi - sellise, mis nõuab kindlalt massiivset valitsuse poolset toetust ja tööhõiveprogramme, elektri- ja gaasikompaniide natsionaliseerimist, universaalset ja kasumit mittetaotlevat valitsuse tervishoiuprogrammi, hedge-fondide ebaseaduslikuks kuulutamist, meie ülepaisutatud sõjalise eelarve radikaalset vähendamist ja imperialistlike sõdade lõpetamist - või vastasel juhul jätkab meie pankrotistunud eliit meie pügamist ja vaesustamist ning jälgimisriik jätkab meie vangistamist ja aheldamist.